
ΠΡΟΕΔ ΡΙΚΑ ΔΙΑΤΑ ΓΜΑΤΑ 

(1) 

Έγκριση σύστασης του κοινωφελούς ιδρύματος με την επωνυμία 

«ΕΛΛΗΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙΔΙΟΥ» και 

κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 10241/31.10.1991 πράξη του συμβολαιογράφου 
Αθηνών Κωνσταντίνου Αθ. Σπανόπουλου, με την οποία η Άννα- 
Μαρία-Λουίζα (Μαριάννα) Ιωαν. Λάτση σύστησε κοινωφελές ίδρυμα 
με την επωνυμία «ΕΛΛΗΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ 
ΠΑΙΔΙΟΥ» και με έδρα την Κηφισιά. 

2. Τις διατάξεις των άρθρων: α) 95 και 98 του ΑΝ 2039/39, β) 
101 και 119 του Εισαγωγικού Νόμου του Αστικού Κώδικα και γ) 
108 και 110 του Αστικού Κώδικα. 

3. Την από 17.12.1991 γνωμοδότηση του Συμβουλίου Εθνικών 
Κληρ/των. 

Με πρόταση των Υπουργών Οικονομικών και Υγείας, Πρόνοιας 
και Κοινωνικών Ασφαλίσεων, αποφασίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την 
επωνυμία «ΕΛΛΗΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙ¬ 
ΔΙΟΥ», η οποία έγινε από την Άννα-Μαρία-Λουίζα (Μαριάννα) 
Ιωάν. Λάτση με την αριθ. 10241/31.10.1991 πράξη του συμβο¬ 
λαιογράφου Αθηνών Κωνσταντίνου Αθ. Σπανόπουλου. 

Το ίδρυμα τούτο αποτελεί νομικό πρόσωπο ιδιωτικού δικαίου, 
υπάγεται στην εποπτεία και τον έλεγχο των Υπουργών Οικονομι¬ 
κών και Υγείας Πρόνοιας και Κοινωνικών Ασφαλίσεων και διέπεται 
από τις διατάξεις της παραπάνω συστατικής του πράξης, του παρα¬ 
κάτω οργανισμού, του ΑΝ 2039/39 και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύ¬ 
ματος τούτου, που αποτελείται από δώδεκα (12) άρθρα και κατα¬ 
χωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επω¬ 
νυμία «ΕΛΛΗΝΙΚΟΝ ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙ¬ 
ΔΙΟΥ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΕΛΛΗΝΙΚΟΝ 
ΙΔΡΥΜΑ ΕΠΙΜΕΛΕΙΑΣ ΤΟΥ ΠΑΙΔΙΟΥ», που συστήθηκε από την 
Άννα-Μαρία-Λουίζα (Μαριάνα) Ιωαν. Λάτση με την αριθ. 10241/ 

31.10.1991 πράξη του συμβολαιογράφου Αθηνών Κωνσταντίνου 
Αθ. Σπανόπουλου, αποτελεί νομικό πρόσωπο ιδιωτικού δικαίου και 
διέπεται από τις διατάξεις της παραπάνω συστατικής πράξης, του 
παρόντος οργανισμού, του ΑΝ 2039/39, όπως κάθε φορά ισχύει ο 
νόμος αυτός και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου. 

2. Έδρα του ιδρύματος είναι η Κηφισιά Αττικής. 

3. Η σφραγίδα του ιδρύματος είναι στρογγυλή και αναγράφει πε¬ 
ριμετρικά, μέσα σε πλαίσιο, την επωνυμία του ιδρύματος και στο μέ¬ 
σον αυτής την έδρα και το έτος έγκρισης της σύστασής του. 

Άρθρο 2ο 
Σκοπός 

Σκοπός του ιδρύματος είναι η ανάληψη εξόδων για την παροχή 
νοσηλείας, περιθάλψεως και αρωγής σε άπορα, ανήλικα παιδιά. 

Άρθρο 3ο 
Περιουσία - Πόροι 

1. Περιουσία του ιδρύματος αποτελεί το χρηματικό ποσό των 
τριακοσίων χιλιάδων δολλαρίων ΗΠΑ (ϋ5Α $300.000), τα οποία 
είναι κατατεθειμένα σε έντοκο λογαριασμό στην ΕΥΡΩΕΠΕΝΔΥ- 
ΤΙΚΗ ΤΡΑΠΕΖΑ Α.Ε. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του 
στοιχείων. 

β) Οι τόκοι από τις καταθέσεις του σε Τράπεζες ή άλλους Πιστω¬ 
τικούς Οργανισμούς. 

Τ) Οι χρηματικές παροχές ή επιχορηγήσεις, καθώς και οι κληρο¬ 
νομιές, κληροδοσίες και δωρεές, οποιοσδήποτε φυσικού ή νομικού 
προσώπου, προς αυτό. 

Άρθρο 4ο 

Διοίκηση 

1. Το ίδρυμα διοικείται από πενταμελές Διοικητικό Συμβούλιο 
που αποτελείται από τους: 

1. Άννα-Μαρία-Λουίζα Ιωαν. Λάτση, ως Πρόεδρο 

2. Ευάγγελο Ιωαν. Χρόνη, ως Αντιπρόεδρο 

3. Ευτυχία Παπακωνσταντίνου, ως Γραμματέα 

4. Αγγελική-Ηρώ Παπαβασιλείου, ως Ταμία 

5. Λεονάρδο Περ. Χατζηανδρέου. 

Ο αριθμός των μελών μπορεί να αυξηθεί από πέντε σε επτά με 
απόφαση του Διοικητικού Συμβουλίου. 

1. Σε περίπτωση που κενωθεί οποιαδήποτε θέση μέλους του Διοι¬ 
κητικού Συμβουλίου, τα υπόλοιπα μέλη τούτου ορίζουν με πράξη 
τους, έπειτα από ψηφοφορία, τον Πρόεδρο, τον Αντιπρόεδρο, το 
Γραμματέα και τον Ταμία. 

2. Σε περίπτωση αποποίησης, παραίτησης, έκπτωσης, ανικανό¬ 
τητας, θανάτου ή αντικατάστασης, για οποιοδήποτε νόμιμο λόγο, 
κάποιου από τα μέλη του Διοικητικού Συμβουλίου, η κενή θέση συ¬ 
μπληρώνεται με απόφαση των υπολοίπων μελών, σύμφωνα με τις 
διατάξεις της συστατικής πράξης και του άρθρου.99 του ΑΝ 2039/ 
39. 

3. Το Διοικητικό Συμβούλιο συνεδριάζει τακτικά κάθε μήνα και 
έκτακτα όποτε το ζητήσει ο Πρόεδρος ή τρία από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από 
πρόσκληση του Προέδρου. 

4. Το Διοικητικό Συμβούλιο βρίσκεται σε νόμιμη σύνθεση έστω 
και αν τα μέλη του περιορισθούν σε τρία. 

5. Το Διοικητικό Συμβούλιο βρίσκεται σε απαρτία όταν τα παρό¬ 
ντα μέλη είναι περισσότερα από τα απόντα. Μεταξύ των παρόντων 
πρέπει υποχρεωτικά να είναι και ο Πρόεδρος ή ο νόμιμος αναπληρω¬ 
τής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση 'ισοψηφίας υπε¬ 
ρισχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από δώδεκα συνεχείς συνεδριάσεις, θεω¬ 
ρείται ότι έχει παραιτηθεί και η κενή θέση αυτού συμπληρώνεται 
κατά τα οριζόμενα στην παρ. 3 του παρόντος άρθρου. 


8. Σε κάθε συνεδρίαση του Διοικητικού Συμβουλίου τηρούνται 
πρακτικά, στα οποία καταχωρίζονται όλες οι αποφάσεις που λαμβά- 
νονται από αυτό, καθώς και η γνώμη των μελών που τυχόν διαφω¬ 
νούν. 

9. Τα μέλη του Διοικητικού Συμβουλίου προσφέρουν τις υπηρε¬ 
σίες τους χωρίς αμοιβή. Δικαιούνται όμως οδοιπορικών ή άλλων 
εξόδων που δαπάνησαν για την εκτέλεση υπηρεσίας του ιδρύματος, 
εφόσον έγιναν έπειτα από ειδική εντολή του Διοικητικού Συμβουλίου 
και αποδεικνύεται ότι πραγματοποιήθηκαν νόμιμα. 

Άρθρο 5ο 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιου¬ 
σία του ιδρύματος και γενικά αποφασίζει για κάθε θέμα που αφορά 
στη διοίκηση και στη λειτουργία του, τη διάθεση των πόρων αυτού, 
καθώς και για κάθε ενέργεια που σχετίζεται με την εκπλήρωση του 
σκοπού του, πάντοτε όμως σύμφωνα με τις διατάξεις της συστατικής 
πράξης, του παρόντος οργανισμού, του ΑΝ 2039/39 και των δια¬ 
ταγμάτων που εκδόθηκαν ή θα εκδοθούν σε εκτέλεση του νόμου τού¬ 
του, καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση 
στην αρμόδια από το Νόμο Αρχή (Υπουργό Οικονομικών ή Νο¬ 
μάρχη) τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του ΑΝ 2039/39 
και του από 20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και 
το γενικό ισολογισμό του ενεργητικού και του παθητικού του ιδρύμα¬ 
τος. 

β) Αποφασίζει την πρόσληψη του αναγκαίου προσωπικού του 
ιδρύματος, με την προϋπόθεση όμως ότι υπάρχει αντίστοιχη πί¬ 
στωση στον εγκεκριμένο προϋπολογισμό του. Προσδιορίζει τα δικαι¬ 
ώματα, τις υποχρεώσεις και τα ειδικότερα καθήκοντα του παρα¬ 
πάνω προσωπικού, καθώς και την αμοιβή του, σύμφωνα με τους 
όρους των συλλογικών συμβάσεων εργασίας και τις διατάξεις γενι¬ 
κότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λει¬ 
τουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κλη¬ 
ροδοσιών και δωρεών, καθώς και για την ανακήρυξη ευεργετών και 
δωρητών του ιδρύματος. 

Άρθρο 6ο 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζε¬ 
ται απ’ αυτόν και εγκρίνεται με απόφαση του Διοικητικού Συμβου¬ 
λίου. 

β) Συγκαλεί το Διοικητικό Συμβούλιο σε τακτικές και έκτακτες 
συνεδριάσεις, κηρύσσει την έναρξη και λήξη αυτών και διευθύνει τις 
συζητήσεις. 

Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου οκτώ (8) τουλάχιστον μέρες πριν από τη συνε¬ 
δρίαση. 

γ) Καταρτίζει, βοηθούμενος από το Γραμματέα, την ημερήσια 
διάταξη των θεμάτων που θα συζητηθούν, την οποία και υπογράφει. 
Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτη¬ 
σης. Μπορεί όμως, όποτε κρίνει σκόπιμο, να αναθέτει την εισήγηση 
διαφόρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προ- 
βλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτε- 
λεΐ τις αποφάσεις του Διοικητικού Συμβουλίου και ενεργεί σύμφωνα 
με τις ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο 
Αντιπρόεδρος και σε περίπτωση απουσίας ή κωλύματος τούτου, 
άλλο μέλος του Διοικητικού Συμβουλίου που ορίζεται με απόφαση 
αυτού. 

Άρθρο 7ο 

Αρμοδιότητες Γραμματέα 

1. Ο Γραμματέας του ιδρύματος: 

α) Φροντίζει για τη σύνταξη των πρακτικών του Διοικητικού Συμ¬ 
βουλίου. 

β) Διεκπεραιώνει την αλληλογραφία. 

γ) Φυλάττει τα έγγραφα, τα βιβλία (εκτός από τα διαχειριστικά) 
και τη σφραγίδα του ιδρύματος και ευθύνεται για την καταστροφή ή 
την απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών) να 
βοηθείται από υπάλληλο του ιδρύματος, την ευθύνη όμως για τις 
ενέργειες τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με απόφαση 
αυτού. 

Άρθρο 8ο 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, στην ΕΥΡΩΕΠΕΝΔΥ- 
ΤΙΚΗ ΤΡΑΠΕΖΑ Α.Ε., έχοντας την ευχέρεια να παρακρατεί από 
αυτά ένα μικρό ποσό, που είναι αναγκαίο για την πληρωμή έκτα¬ 
κτων και επειγουσών δαπανών του ιδρύματος, το ύψος του οποίου 
καθορίζεται με απόφαση του Διοικητικού Συμβουλίου στην αρχή 
κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του 
ιδρύματος. 

ε) Φροντίζει για την έγκαιρη κατάρτιση και υποβολή στο Διοικη¬ 
τικό Συμβούλιο των σχεδίων προϋπολογισμού, απολογισμού και 
ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 9ο 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια 
περίοδο, η οποία αρχίζει την 1η Ιανουάριου και λήγει την 31η Δε¬ 
κεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να 
παραταθεί μέχρι την 31η Δεκεμβρίου του επόμενου ημερολογιακού 
έτους, με απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογισμό και 
απολογισμό εσόδων και εξόδων, που καταρτίζονται σύμφωνα με τις 
διατάξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ Α' 552). 

Άρθρο 10ο 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοι¬ 
χεία: 

α) Βιβλίο πρωτοκόλλου αλληλογραφίας. 


β) Βιβλίο πρακτικών συνεδριάσεων του Διοικητικού Συμβου¬ 
λίου. 

γ) Βιβλίο λογιστικής παρακολούθησης, στο οποίο καταχωρίζο¬ 
νται με χρονολογική σειρά και με λογιστική τάξη, όλα τα έσοδα και 
έξοδα του ιδρύματος που πραγματοποιούνται στη διάρκεια της χρή- 
σης. 

δ) Βιβλίο-μητρώο στο οποίο καταχωρίζονται τα ονόματα και 
λοιπά στοιχεία των προσώπων στα οποία παρέχεται βοήθεια από το 
Ίδρυμα. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό 
Συμβούλιο αποφασίζει την τήρηση και άλλων βιβλίων και στοι¬ 
χείων, τα οποία κρίνει ότι είναι απαραίτητα για την παρακολούθηση 
της διαχείρισης της περιουσίας του ιδρύματος και της εκτέλεσης των 
σκοπών του. 

Άρθρο 11ο 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συ¬ 
μπληρωθεί με Προεδρικό Διάταγμα, σύμφωνα με τις διατάξεις των 
άρθρων 98 του ΑΝ 2039/39 και 110 και 119 του Αστικού Κώ¬ 
δικα, ύστερα από πρόταση του Διοικητικού Συμβουλίου αυτού. 

Άρθρο 12ο 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, 
η περιουσία του περιέρχεται σε κοινωφελές ίδρυμα με παρεμφερή 
σκοπό, υποδεικνυόμενο από το Διοικητικό Συμβούλιο. 

Στους Υπουργούς οικονομικών και Υγείας, Πρόνοιας και Κοινω¬ 
νικών Ασφαλίσεων αναθέτουμε τη δημοσίευση και εκτέλεση του πα¬ 
ρόντος διατάγματος. 

Αθήνα, 7 Απριλίου 1992 

0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

01 ΥΠΟΥΡΓΟΙ ■' 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΙΩΑΝ. ΠΑΛΑΙΟΚΡΑΣΣΑΣ ΓΕΩΡΓΙΟΣ ΣΟΥΡΛΑΣ 

-♦- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.900/148091 (2) 

Παροχή εγκρίσεως για αύξηση Μετοχικού Κεφαλαίου της Ανώνυ¬ 
μης Εταιρείας «ΕΛΛΗΝΙΚΗ ΒΙΟΜΗΧΑΝΙΑ ΟΠΛΩΝ (ΕΒΟ) 

α.ε:». 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΕΘΝΙΚΗΣ ΟΙΚΟΝΟΜΑΣ 

Αφού λάβαμε υπόψη: 

α. Τις διατάξεις των παραγράφων 2, 3 και 4 του άρθρου 1 του Ν. 
43/1975 «Περί ιδρύσεως Εθνικής Βιομηχανίας Αεροπορικού Υλι¬ 
κού». 

β. Τον Ν. 531/1977 «Περί τροποποιήσεως του Ν.Δ. 58/1968 
«περί Υπουργείου Εθνικής Αμύνης και των Οργάνων της Ανωτάτης 
Διοικήσεως και Ελέγχου των Ενόπλων Δυνάμεων και άλλων τινών 
διατάξεων». 

γ. Το Π.Δ. 514/1977 «Περί επεκτάσεως του Ν. 43/1975 και 
επί της ιδρυθησομένης Ελληνικής Βιομηχανίας Όπλων (ΕΒΟ) 
Α.Ε.». 

δ. Τις διατάξεις των άρθρων 5, 6 και 7 του Καταστατικού της 
Ανωνύμου Εταιρείας «Ελληνική Βιομηχανία Όπλων (ΕΒΟ) Α.Ε.». 

ε. Την υπ’ αριθμό Υ/1055/4 Σεπ 91 Κοινή Απόφαση του Πρω¬ 
θυπουργού και του Υπουργού Εθνικής Αμύνης για την ανάθεση αρ¬ 
μοδιοτήτων στον Υφυπουργό Εθνικής Άμυνας Ιωάννη Σταθό- 
πουλο. 

στ. Την αριθ. Υ.1687/1992 κοινή απόφαση του Πρωθυπουργού 
και του Υπουργού Εθνικής Οικονομίας, αποφασίζουμε: 

Παρέχουμε την άδεια προς λήψη αποφάσεως από την Γενική Συ¬ 
νέλευση των Μετόχων της Α.Ε. «Ελληνική Βιομηχανία Όπλων 
(ΕΒΟ)» για αύξηση του Μετοχικού Κεφαλαίου της κατά τριακόσια 
ογδόντα εκατομμύρια (380.000.000) δραχμές με την έκδοση νέων 
μετοχών ονομαστικής αξίας δέκα χιλιάδων (10.000) δραχμών η 
κάθε μία. 

Η παρούσα απόφαση να δημοσιευθεί στην Εφημερίδα της Κυβερνή- 
σεως. 

Αθήνα, 7 Απριλίου 1992 


ΟΙ ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΕΘΝΙΚΗΣ ΟΙΚΟΝΟΜΙΑΣ 

ΙΩΑΝ. ΣΤΑΘΟΠΟΥΛΟΣ ΑΡΙΣΤ. ΤΣΙΠΛΑΚΟΣ 

-ψ- 

. Αριθ. 1030202/479/Α0012 (3) 

Παράταση μέχρι και τις 10 Απριλίου 1992 της προθεσμίας υποβο¬ 
λής φορολογικών δηλώσεων και καταβολής χρεών προς το Δη¬ 
μόσιο, που υποβάλλονται, σύμφωνα με τις διατάξεις που ισχύουν, 
στη δημόσια οικονομική υπηρεσία Σύρου, των οποίων η προθε¬ 
σμία έληξε ή θα λήξει κατά το χρονικό διάστημα από 25.2,1992 
έως και 9.4.1992. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

, ' 1. Τις διατάξεις της παραγράφου 5 του άρθρου 22 του Ν. 2020/ 

1992 με τις οποίες παρέχεται εξουσιοδότηση στον Υπουργό Οικονο- 
| μικών, να παρατείνει με απόφαση τις προθεσμίες υποβολής φορολο¬ 
γικών δηλώσεων όταν συντρέχει λόγος ανώτερης βίας. 

2. Τις διατάξεις του άρθρου 8 του Ν.1284/1982 (ΦΕΚΑ'114/ 
82) με τις οποίες παρέχεται εξουσιοδότηση στον Υπουργό Οικονομι¬ 
κών να παρατείνει με απόφασή του τις προθεσμίες καταβολής των 
βεβαιωμένων χρεών προς το Δημόσιο σε εξαιρετικές περιπτώ¬ 
σεις. 

| 3. Τις διατάξεις του πρώτου εδαφίου καθώς και της περ. α της 

παραγράφου 1 του άρθρου 12, της παραγράφου 2 του άρθρου 16α, 
της παραγράφου 12 του άρθρου 29, της παραγράφου 5 του άρθρου 
37α και των παραγράφων 2, 3 και 6 του άρθρου 44 του Ν.Δ. 
ί 3323/1955. 

1 Τις διατάξεις της περ. β της παρ. 1 του άρθρου 11 του Ν.Δ. 
3843/1958,. 

' 4. Τις διατάξεις του άρθρου 14 του Ν. 27/1975. 

' 5. Τις διατάξεις της παραγράφου 1 του άρθρου 25 του Ν. 1249/ 

1982. 

6. Τις διατάξεις των άρθρων 62,63 και 64 του Ν.Δ. 118/1973. 

7. Τις διατάξεις των άρθρων 29, 30 και 31 του Ν. 1642/1986 
ι περί φόρων προστιθέμενης αξίας καθώς και τις διατάξεις περί των 
! λοιπών έμμεσων φόρων. 

8. Τις διατάξεις του Ν.Δ. 336/1974. 

ί 9. Το γεγονός ότι η κατάληψη των κτιρίων όπου στεγάζονται οι 
; δημόσιες υπηρεσίες και οι υπηρεσίες των οργανισμών κοινής ωφέ- 
ι λείας της νήσου Σύρου δημιούργησε προβλήματα στην εκπλήρωση 
των υποχρεώσεων των φορολογουμένων προς το Δημόσιο, αποφασί¬ 
ζουμε: 

1 Άρθρο 1 

Παράταση προθεσμίας υποβολής δηλώσεων 
στη φορολογία εισοδήματος 

Παρατείνονται μέχρι και τις 10 Απριλίου 1992 οι προθεσμίες 
υποβολής των δηλώσεων φορολογίας εισοδήματος φυσικών και νο¬ 
μικών προσώπων οι οποίες προβλέπονται από τις διατάξεις του 
πρώτου εδαφίου, καθώς και της περ. α' της παραγράφου 1 του άρ- 
' θρου 12, της παραγράφου 1 του άρθρου 16α, της παραγράφου 12 
1 του άρθρου 29, της παραγράφου 5 του άρθρου 37α και των παρα- 
ι γράφων 2, 3 και 6 του άρθρου 44 του Ν.Δ. 3323/1955, των νομι- 
ί κών προσώπων μη κερδοσκοπικού χαρακτήρα που προβλέπεται από 
| τις διατάξεις της περ. β της παρ. 1 του άρθρου 11 του Ν.Δ. 3843/ 
1958, καθώς και των πλοίων που προβλέπεται από τις διατάξεις 


του άρθρου 14 του Ν.27/1975, οι οποίες έληξαν ή θα λήξουν κατά 
το χρονικό διάστημα από 25.2.1992 έως και 9.4.1992. 

Άρθρο 2 

Παράταση υποβολής δηλώσεων φορολογίας κεφαλαίου 

Παρατείνεται μέχρι και τις 10 Απριλίου 1992 η προθεσμία υπο¬ 
βολής δηλώσεων, που λήγει κατά το χρονικό διάστημα από 

25.2.1992 έως και 9.4.1992: 

α) φόρου ακίνητης περιουσίας φυσικών και νομικών προσώπων, η 
οποία προβλέπεται από τις διατάξεις της παραγ. 1 του άρθρου 25 
του Ν. 1249/1982, η οποία έληξε κατά παράταση την 23.3.1992 
β) αποδοχής προσωρινής προεκτίμησης φόρου μεταβίβασης ακι¬ 
νήτων και βεβαιώσεων εισαγωγής συναλλάγματος 

γ) αποδοχής προσωρινής προεκτίμησης φόρου δωρεών-γονικών 
παροχών 

δ) αιτία θανάτου κτήσης καθώς και κάθε άλλη προθεσμία που 
έληξε κατά το ανωτέρω χρονικό διάστημα και 

ε) κάθε προθεσμία καταβολής φόρου των ανωτέρω φορολο¬ 
γιών. 

Άρθρο 3 

Παράταση προθεσμιών υποβολής δηλώσεων ΦΠΑ 
και λοιπών έμμεσων φόρων 

Παρατείνονται μέχρι και 10 Απριλίου 1992 οι προθεσμίες υποβο¬ 
λής δηλώσεων ΦΠΑ και λοιπών έμμεσων φόρων και καταβολής τε¬ 
λών χαρτοσήμου και τελών κυκλοφορίας αυτ/των, στη Δημόσια Οι¬ 
κονομική Υπηρεσία Σύρου, που έληξαν ή θα λήξουν από 25.2.1992 
μέχρι 9.4.1992. 

Άρθρο 4 

Παράταση προθεσμιών καταβολής βεβαιωμένων 
χρεών προς το Δημόσιο 

Παρατείνονται μέχρι και 10 Απριλίου 1992 οι προθεσμίες κατα¬ 
βολής βεβαιωμένων χρεών στη Δημόσια Οικονομική Υπηρεσία Σύ¬ 
ρου, των οποίων η προθεσμία καταβολής έληξε ή θα λήξει από 

25.2.1992 μέχρι 9.4.1992. 

Άρθρο 5 

Η απόφαση αυτή, που ισχύει για τις φορολογικές δηλώσεις που 
προαναφέρθηκαν και υποβάλλονται σύμφωνα με τις διατάξεις που 
ισχύουν στη δημόσια Οικονομική Υπηρεσία και των οποίων η προθε¬ 
σμία υποβολής έληξε ή θα λήξει κατά το χρονικό διάστημα από 

25.2.1992 έως και 9.4.1992 να δημοσιευθεί στην Εφημερίδα της 
Κυβερνήσεως. ' ·, 

Αθήνα, 31 Μαρτίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-+- 

Αριθ. Α3α/οικ. 2729 (4) 

Υπαγωγή της κοινότητας Φαμίλας του Δήμου Πυλλήνης νομού 
Αιτ/νίας στο Π.Ι. 24ωρης ετοιμότητας Σιμού του Κ.Υ. Ναυπά- 
κτου. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ & 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 Εθνικό 
Σύστημα Υγείας (ΦΕΚ 143/τ.Α'/83). 

2. Τις διατάξεις του άρθρου 12 του Ν. 1579/85 Ρυθμίσεις για 
την εφαρμογή και Ανάπτυξη του Εθνικού Συστήματος Υγείας και 
άλλες διατάξεις (ΦΕΚ 217/τ.Α’/85). 

3. Την αρ. Υ. 1660/1007556/116/0006/23.1.92 κοινή 
απόφαση Πρωθυπουργού και Υπουργού Οικονομικών Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών 
ΦΕΚ 31/Β/92. 

4. Την αρ. Α3α/οικ. 12534/23.8.88/ΦΕΚ 646/Β/88 κοινή 
υπουργική απόφαση. 

5. Το αρ. 4460/5.9.91 έγγραφο του Γ.Ν.Ν. Μεσολογγίου, απο¬ 
φασίζουμε: 

Άρθρο Μόνο 

Η κοινότητα Φαμίλας του Δήμου Πυλήνης νομού Αιτ/νίας υπά¬ 
γεται στην περιοχή ευθύνης του Κ.Τ. Ναύπακτού και ειδικότερα 
στην περιοχή του Π.Ι. 24ωρης ετοιμότητας Σιμού, από το οποίο θα 
εξυπηρετείται στο εξής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 24 Μαρτίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 

γ -♦- 

Αριθ. Α3α/οικ. 2727 (5) 

Μετατροπή δύο (2) θέσεων του κλάδου ΤΕ επισκεπτών-τριών 
Υγείας σε ισάριθμες θέσεις του κλάδου ΤΕ Νοσηλευτικής ή ΔΕ 
Νοσηλευτικής (Αδελφών Νοσοκόμων) στο Κ.Υ. Κασσανδρείας 
νομού Χαλκιδικής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ & 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/83 Εθνικό 

Σύστημα Υγείας (ΦΕΚ 143/τ.Α'/83). , . 

2. Την αρ. Υ.1660/1007556/116/0006/ΦΕΚ Β' 31/ 
24.1.92 κοινή απόφαση Πρωθυπουργού και Υπουργού Οικονομι¬ 
κών ανάθεση αρμοδιοτήτων» Υπουργού Οικονομικών στον Υφυ¬ 
πουργό Οικονομικών. 

3. Την αρ. Α3α/οικ. 17437/7.12.90/ΦΕΚ 776/Β/10.12.90 
κοινή απόφαση Σύσταση Κέντρου Υγείας (Κ.Υ.) Κασσανδρείας νο¬ 
μού Χαλκιδικής. 

4. Την αρ. 7 απόφαση της 89ης Ολομ. ΚΕΣΥ/5.11.91, αποφα¬ 
σίζουμε: 

Άρθρο Μόνο 

1. Μετατρέπονται δύο (2) από τις τέσσερις (4) θέσεις του κλάδου 
ΤΕ Επισκεπτών-τριών υγείας, που προβλέπονται με την Α3α/οικ. 
17437/7.12.90/ΦΕΚ 776/Β/10.12.90 κοινή απόφαση στο 
Κ.Υ. Κασσανδρείας νομού Χαλκιδικής σε ισάριθμες θέσεις του κλά¬ 
δου ΤΕ Νοσηλευτικής, που προστίθενται στο σύνολο των θέσεων του 
κλάδου αυτού, του ίδιου Κ.Υ. 

Οι θέσεις των παραπάνω αναφερομένων κλάδων του Κ.Υ. Κασ¬ 
σανδρείας, διαμορφώνονται ως εξής: 

α) Κλάδος ΤΕ Επισκεπτών-τριών Υγείας. 

Δύο (2) θέσεις. 

β) Κλάδος ΤΕ Νοσηλευτικής. 

Έξι (6) θέσεις. 

γ)-Κλάδος ΔΕ Νοσηλευτικής (Αδελφών Νοσοκόμων). 

Έξι (6) θέσεις. 

που πληρούνται μόνο σε περίπτωση έλλειψης υποψηφίων για ανάλο¬ 
γες θέσεις του κλάδου ΤΕ Νοσηλευτικής. 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 24 Μαρτίου 1992 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
-♦- 

Αριθ. Α3α/οικ. 2725 (6) 

Σύσταση Κέντρου Υγείας (Κ.Υ. Κερατέας) στο νομό Αττικής. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ. ΟΙΚΟΝΟΜΙΚΩΝ & 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 14 και 20 του Ν. 1397/92 Εθνικό 
Σύστημα Υγείας (ΦΕΚ 143/τ.Α/83). 

2. Τις διατάξεις της παρ. 5 του άρθρου 54 του Ν. 1759/88 
(ΦΕΚ 50/τ.Α’/88). 

3. Την αρ. Υ. 1660/1007556/116/0006 ΦΕΚ Β’ 31/ 
24.1.92 απόφαση του Πρωθυπουργού και του Υπουργού Οικονομι¬ 
κών Ανάθεση αρμοδιοτήτων Υπουργού Οικονομικών στον Υφυ¬ 
πουργό Κων. Γιατράκο, αποφασίζουμε: 

Άρθρο 1 

Σύσταση 

Συνιστάται Κέντρο Υγείας (Κ.Υ.) Κερατέας στο νομό Αττικής ως 
αποκεντρωμένη οργανική μονάδα του Περ. Γεν. Νοσ. Αθήνας, με 
έδρα το δήμο Κερατέας. 


Άρθρο 2 
Σκοπός 

Σκοπός του Κ.Υ. είναι ο αναφερόμενος στις διατάξεις της παρ. 1 
του άρθρου 15 του Ν. 1397/83. ' 

Άρθρο 3 

Περιοχή ευθύνης του Κ.Υ. 

Ο Δήμος Κερατέας και η κοινότητα Κουβαρά, που είχαν υπαχθεί 
με την Α3α/οικ. 12541/23.8.88/ΦΕΚ 651/τ.Β'/88 κοινή 
υπουργική απόφαση στο Κ.Υ. Μαρκόπουλου, μεταφέρονται και ορί¬ 
ζονται στο εξής ως η περιοχή ευθύνης του Κ.Υ. Κερατέας. 

Άρθρο 5 
Διάρθρωση 

Το Κ.Υ. Κερατέας απαρτίζεται από: 

1. Ιατρεία. 

α) Γενικής Ιατρικής. 

β) Παιδιατρικό. 

γ) Μικροβιολογικό. 

δ) Οδοντιατρείο. 

Τα Ιατρεία αυτά πλαισιώνονται από γιατρούς κλάδου Ε.Σ.Υ., 
γιατρούς υπόχρεους υπηρεσίας υπαίθρου και ειδικευόμενους. 

2. Ιατρεία που πλαισιώνονται από γιατρούς ειδικοτήτων του Νο¬ 
σοκομείου που υπάγεται το Κ.Υ., τα οποία λειτουργούν όπως ορί¬ 
ζουν οι διατάξεις της παρ. 2 του άρθρου 19 του Ν. 1397/83. 

3. Τα ιατρεία του Κ.Υ. πλαισιώνονται, εκτός από το ιατρικό προ¬ 
σωπικό και από το προσωπικό των κλάδων νοσηλευτικής, μαιευτι¬ 
κής, ιατρικών εργαστηρίων, ραδιολογίας - ακτινολογίας και φυσικο¬ 
θεραπείας. 

4. Το Γραφείο Κοινωνικής Φροντίδας που πλαισιώνεται από το 
προσωπικό των κλάδων επισκεπτών-τριών υγείας, κοινωνικής ερ¬ 
γασίας και συναφών ειδικοτήτων. 

5. Το Γραφείο Γραμματείας που πλαισιώνεται από το προσωπικό 
των λοιπών κλάδων του Κ.Υ. 

Άρθρο 6 

Σύσταση θέσεων 


Για τις ανάγκες του Κ.Τ. συνιστώνται οι παρακάτω κατά κλάδο 
και κατηγορία θέσεις προσωπικού: 


1. Κλάδος Γιατρών Ε.Σ.Τ. 

Δ/ντής Ε.Α. 

ΒΑΘΜΟΣ 

Ε.Α. ή Ε.Β. 

ΣΤΝ. 

Ειδικότητα 

α. Γεν. Ιατρικής ή Παθολογ. 

1 

Ε.Β. 

1 

2 

β. Παιδιατρικής 

1 

1 

2 

γ. Μικροβιολογίας 

- 

1 

1 

δ. Οδοντίατροι 

1 

1 

2 

ΣΤΝΟΛΟ 

1 2 

4 

7 


Στις παραπάνω θέσεις μεταφέρονται και προστίθενται δύο (2) θέ¬ 
σεις Επιμελητών Β' Γενικής Ιατρικής ή Παθολογίας του κλάδου για¬ 
τρών Ε.Σ.Τ. από το σύνολο των θέσεων που έχουν συσταθεί για το 
Κ.Τ. Μαρκόπουλου, με την αρ. Α3α/Ι0048/11.9.89 (ΦΕΚ 701/ 
τ.Β/18.9.89) κοινή υπουργική απόφαση στις οποίες έχουν ενταχθεί 
αγροτικοί γιατροί που υπηρετούσαν κατά την συγχώνευση του Α.Ι. 
Κερατέας στο αντίστοιχο Π.Ι. που με την απόφαση αυτή μεταφέρε- 
ται >:α> συγχωνεύεται στο Κ.Τ. Κερατέας. 

Το ιατρ:>νύ προσωπικό που. κατέχει τις θέσεις αυτές μεταφέρεται 
και στο εξής υπηρετεί στο Κ.Τ. Κερατέας. 

2. Κατηγορία ΤΕ. 

Κλάδος ΤΕ Νοσηλευτικής. 

Τρεις (3) θέσεις. 

Κλάδος ΤΕ Μαιευτικής. 

Δύο (2) θέσεις. 

Κλάδος ΤΕ Επισκεπτών-τριών Τγείας. 

Τρεις (3) θέσεις. 

Κλάδος ΤΕ Κοινωνικής Εργασίας. 

Μία (1) θέση. 

Κλάδος ΤΕ Ιατρικών Εργαστηρίων.. 

Μία (1) θέση. 

Κλάδος ΤΕ Ραδιολογίας-Ακτινολογίας. 

Μία (1) θέση. 

Κλάδος ΤΕ Φυσικοθεραπείας. 

Μία (1) θέση. 

Κλάδος ΤΕ Διοίκησης Μονάδων Τγείας και Πρόνοιας. 

Μία (1) θέση. 

3. Κατηγορία ΔΕ. 

Κλάδος ΔΕ Νοσηλευτικής (Αδελφών Νοσοκόμων). 

Τρεις (3) θέσεις. 

Οι θέσεις αυτές πληρούνται, κατά τον αριθμό που δεν πληρούνται 
λόγω έλλειψης υποψηφίων οι αντίστοιχες θέσεις του κλάδου ΤΕ Νο¬ 
σηλευτικής. 

ΚΛΑΔΟΣ ΔΕ Βοηθών Ιατρικών και Βιολογικών Εργαστη¬ 
ρίων. 

Μία (1) θέση 

που πληροΰται μόνο σε περίπτωση που δεν πληρούται λόγω έλλειψης 
υποψηφίων η αντίστοιχη θέση του κλάδου ΤΕ Ιατρικών και Βιολογι¬ 
κών Εργαστηρίων. 

Κλάδος ΔΕ Χειριστών Ιατρικών Συσκευών. 

Μία (1) θέση 

που πληρούται μόνο σε περίπτωση που δεν πληρούται λόγω έλλειψης 
υποψηφίων η αντίστοιχη θέση του κλάδου ΤΕ Ραδιολογίας Ακτινο¬ 
λογίας. 

ΚΛΑΔΟΣ ΔΕ Διοικητικός Λογιστικός. 

Δύο (2) θέσεις. 

Κλάδος ΔΕ Τεχνικός. 

Μία (1) θέση. <· 1 

Κλάδος ΔΕ Πληρωμάτων Ασθενοφόρων αυτ/των. 

Επτά.(7) θέσεις. 

Το προσωπικό του κλάδου αυτού, προσφέρει υπηρεσίες κατά κύ¬ 
ριο λόγο στην κίνηση των ασθενοφόρων αυτοκινήτων και άλλων κι¬ 


νητών μονάδων, στην διακίνηση των ασθενών καθώς και εσωτερική 
υπηρεσία στο γραφείο Γραμματείας του Κ.Τ. 

4. Κατηγορία ΤΕ. 

Κλάδος ΤΕ Βοηθητικού Προσωπικού. 

Τρεις (3) θέσεις (Κλητήρων-Θυρωρών-Φυλάκων). 

Κλάδος ΤΕ Προσωπικού καθαριότητας. 

Μία (1) θέση. 

Άρθρο 7 

Τακτοποίηση προσωπικού 

1. Το προσωπικό, πλην του ιατρικού που υπηρετούσε σε θέσεις 
του Α.Ι. Κερατέας, που συγχωνεύθηκε στο αντίστοιχο Π.Ι. του Κ.Τ. 
Μαρκόπουλου, το οποίο μεταφέρεται και συγχωνεύεται στο Κ.Τ. 
Κερατέας, με την απόφαση αυτή και έχει καταταγεί σε κενές οργανι¬ 
κές θέσεις του Κ.Τ. Μαρκόπουλου, μεταφέρεται και κατατάσσεται 
στις αντίστοιχες θέσεις που συνιστώνται με το προηγούμενο άρθρο με 
την δημοσίευση της απόφασης αυτής. 

2. Οι αγροτικοί γιατροί που έχουν διορισθεί στο Π.Ι. Κερατέας το 
οποίο συγχωνεύεται πλέον στο Κ.Τ. Κερατέας, μεταφέρονται από 
την αρμοδιότητα του Κ.Τ. Μαρκόπουλου σε αυτήν του Κ.Τ. Κερα¬ 
τέας από την δημοσίευση της παρούσας απόφασης. 

Άρθρο 8 

Προσόντα διορισμού 

1. Ως προσόντα διορισμού στις θέσεις ορίζονται τα προσόντα κατά 
κατηγορία, κλάδο και ειδικότητα που καθορίζονται με τον Οργανι¬ 
σμό του οικείου Νοσοκομείου. 

2. Για τον κλάδο ΔΕ Πληρωμάτων Ασθενοφόρων αυτοκινήτων, 
απαιτείται απολυτήριος τίτλος Λυκείου ή εξαταξίου Γυμνασίου ή ισο¬ 
τίμου Σχολείου ανεξάρτητα από ειδικότητα, καθώς και επαγγελμα¬ 
τική άδεια οδήγησης Γ' τουλάχιστον κατηγορίας. 

Άρθρο 9 
Αρμοδιότητες 

Οι αρμοδιότητες του Διευθυντή του Κ.Τ. καθώς και των ιατρείων 
και γραφείων του ορίζονται ως ακολούθως: 

1. Ο Δ/ντής ασκεί τα καθήκοντα του Προϊσταμένου της Δ/νσης 
και είναι υπεύθυνος για το συντονισμό και λειτουργία των ιατρείων 
και γραφείων του Κ.Τ. 

2. Αρμοδιότητες των Ιατρείων του Κ.Τ. είναι: 

Η ευθύνη για την παροχή υπηρεσιών υγείας, σύμφωνα με τις δια¬ 
τάξεις του άρθρου 15 του Ν. 1397/83. 

3. Αρμοδιότητες του Γραφείου Κοινωνικής Φροντίδας είναι: 

α) Η ευθύνη για την οργάνωση παροχής υπηρεσιών κοινωνικής 
φροντίδας στον πληθυσμό, καθώς και η εφαρμογή και υλοποίηση 
αντίστοιχων προγραμμάτων στα πλαίσια του σκοπού του Κ.Τ. 

β) Η συνεργασία με τους γιατρούς στην εφαρμογή προγραμμάτων 
ενημέρωσης και διαφώτισης του πληθυσμού, σε θέματα οικογενεια¬ 
κού προγραμματισμού διαιτητικής αγωγής, σχολικής υγιεινής, κα¬ 
θώς και η συνεπικουρία γενικά στο έργο παροχής υπηρεσιών πρωτο¬ 
βάθμιας φροντίδας. 

4. Αρμοδιότητες του Γραφείου Γραμματείας είναι: 

α) Η φροντίδα για κάθε θέμα που έχει σχέση με την οργάνωση της 
γραμματειακής στήριξης του Κ.Τ., την υπηρεσιακή κατάσταση του 
προσωπικού του, την τήρηση των αρχείων και βιβλίων κίνησης των 
ιατρείων του Κ.Τ., την τήρηση του γενικού πρωτοκόλλου, την διακί¬ 
νηση της αλληλογραφίας, καθώς και την χορήγηση πιστοποιητικών 
στους αρρώστους, όταν τα ζητούν, μετά την υποβολή σχετικής αίτη- 

οης- 

β) Η φροντίδα για την διακομιδή των αρρώστων με ασθενοφόρο 
αυτοκίνητο ή με οποιοδήποτε μέσο μεταφοράς σε έκτακτες περιπτώ¬ 
σεις, στο Κ.Τ. ή στο Νοσοκομείο και 

γ) Η φροντίδα για κάθε θέμα που έχει σχέση με την καθαριότητα 
των χώρων του Κ.Τ. την εποπτεία των γενικών εργασιών, την φύ¬ 
λαξη την διανομή και επιδιόρθωση των εφοδίων και υλικών που 
χρειάζονται για την λειτουργία του. 

5. Οι αρμοδιότητες του Κ.Τ. ασκούνται σύμφωνα με όσα λεπτό- 

μερώς ορίζονται με τον εσωτερικό κανονισμό λειτουργίας των Κ.Υ. 
και μέχρι να εκδοθεί ο εσωτερικός κανονισμός λειτουργίας σύμφωνα 
με τις κατευθύνσεις και οδηγίες του Υπουργείου Υγείας, Πρόνοιας 
και Κοινωνικών Ασφαλίσεων και τις αποφάσεις και οδηγίες του Δ.Σ. 
του Νοσοκομείου στο οποίο υπάγεται το Κ.Υ, 

Άρθρο 10 
Προϊστάμενοι 

1. Στο Κ.Υ. προΐσταται: 

α) Στην Δ/νση, γιατρός με βαθμό Δ/ντή που υπηρετεί σε αυτό και 
εκλέγεται από τους γιατρούς του Κ.Υ. σύμφωνα με τις διατάξεις της 
παρ. 5 του άρθρου 18 του Ν. 1397/83 και ο οποίος ασκεί τα καθή¬ 
κοντα του προϊσταμένου παράλληλα με τα λοιπά καθήκοντά του. 

Αν δεν υπηρετεί γιατρός με βαθμό Δ/ντή καθήκοντα προϊσταμέ¬ 
νου ασκεί ο ανώτερος σε βαθμό γιατρός απ’ αυτούς που υπηρετούν 
στο Κ.Υ. και σε περίπτωση ομοιοβάθμων ο αρχαιότερος στον κλάδο 
γιατρών Ε.Σ.Υ. 

β) Στο γραφείο Κοινωνικής Φροντίδας, υπάλληλος της κατηγο¬ 
ρίας ΤΕ του κλάδου Κοινωνικής εργασίας ή του κλάδου ΤΕ Επισκε-, 
πτών - τριών Υγείας. 

γ) Στο Γραφείο Γραμματείας υπάλληλος της κατηγορίας ΤΕ του 
κλάδου Διοίκησης μονάδων υγείας και πρόνοιας ή της κατηγορίας 
ΔΕ του κλάδου Διοικητικού - Λογιστικού. 

2. Οι υπάλληλοι που προΐστανται στα Γραφεία Κοινωνικής Φρο¬ 
ντίδας και Γραμματείας ορίζονται σύμφωνα με τις διατάξεις του άρ¬ 
θρου 9 του Ν. 1586/86 Βαθμολογική διάρθρωση των θέσεων του 
άρθρου 9 του Ν. 1586/86 Βαθμολογική διάρθρωση των θέσεων 
του Δημοσίου Ν.Π.Δ.Δ. και Ο.Τ.Α. και άλλες διατάξεις (ΦΕΚ 37/ 
Α/86). 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 24 Μαρτίου 1992 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Σ. ΚΟΥΒΕΛΑΣ Κ. ΓΙΑΤΡΑΚΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Γ. ΣΟΥΡΛΑΣ 
- φ - 

Αριθ. Ε/οικ. 17950 (7) 

Εξαίρεση από τις διατάξεις του Ν. 1735/87 της πλήρωσης οργανι¬ 
κών θέσεων στο Περ. Γεν. Νοσ. «Ο ΕΥΑΓΓΕΛΙΣΜΟΣ». 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1735/87. 

2. Τις διατάξεις του Ν. 2026/ΦΕΚ 43/ΤΑ/23.3.92 (άρθρ. 21 
παρ. 2). 

3. Την αριθ. 65/24.4.1992 απόφαση του Πρωθυπουργού. 

4. Την αριθ. 15191/5.12.91/10/02/8334/ 
14107/13.11.91 έγγραφα του Περιφ. Γεν. Νοσ. «Ο ΕΥΑΓΓΕΛΙ¬ 
ΣΜΟΣ» και τις αριθ. 30/4.12.91 και 18/27.9.91 αποφάσεις του 
Διοικητικού του Συμβουλίου. 

5. Τον οργανισμό του Περ. Γεν. Νοσ. «Ο ΕΥΑΓΓΕΛΙΣΜΟΣ». 1 

6. Τις λειτουργικές ανάγκες των Μονάδων Μεταμοσχεύσεων και 
του Αιμοδυναμικού Τμήματος, αποφασίζουμε: 

Εξαιρούμε από την εφαρμογή των διατάξεων του Ν. 1735/87, 
την πλήρωση των παρακάτω θέσεων, στο Περ. Γεν. Νοσ. «Ο ΕΥΑΓ¬ 
ΓΕΛΙΣΜΟΣ» για την οποία δόθηκε η σχετική έγκρισή του Πρωθυ¬ 
πουργού με την αριθ. 65/24.2.1992, απόφαση, προκειμένου να 
αντιμετωπισθούν τα λειτουργικά προβλήματα στις Μονάδες Μετα¬ 
μοσχεύσεων και το Αιμοδυναμικό Τμήμα του Νοσοκομείου ως εξής: 

Α. Για τις Μονάδες Μεταμοσχεύσεων. 

α) Πενήντα οκτώ (58) θέσεων του Κλάδου ΠΕ ή ΤΕ Νοσηλευ- 
τών-τριών. 


β) Δέκα (10) θέσεων Κλάδου ΔΕ αδελφών Νοσ/μων. 
γ) Τριών (3) θέσεων του Κλάδου ΥΕ Βοηθ. Υγειον. Προσωπικού, 
δ) Ένδεκα (11) θέσεων του Κλάδου ΤΕ Ιατρικών Εργαστη¬ 
ρίων. 

Β. Για το Αιμοδυναμικό Τμήμα. 

α) Μιάς (1) θέσης του Κλάδου ΤΕ Ραδιολογίας - Ακτινολογίας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Απριλίου 1992 

οι ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΟΝ ΑΣΦΑΛΙΣΕΩΝ 

Σ. ΚΟΥΒΕΛΑΣ ΓΕΩΡΓ. ΣΟΥΡΛΑΣ 

Αριθ. Ε/οικ. 17949 (8) 

Εξαίρεση από τις διατάξεις του Ν. 1735/87 της πλήρωσης οργανι¬ 
κών θέσεων στον Πανελλήνιο Φαρμακευτικό Σύλλογο. 

ΟΙ ΥΠΟΥΡΓΟΙ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 2026/ΦΕΚ 43 ΤΑ/23.3.92 (άρθρο 21 
παρ. 2). 

2. Τις διατάξεις του Ν. 1735/87. 

3. Την 160/31.12.91 Πράξη του Υπουργικού Συμβουλίου 
(ΦΕΚ 208/31.12.91). 

4. Την αριθ. 56/26.8.91 Απόφαση του Πρωθυπουργού. 

5. Το αριθ. 3720/24.7.91 έγγραφο του Πανελληνίου Φαρμα¬ 
κευτικού Συλλόγου. 

6. Τον Οργανισμό του Πανελληνίου Φαρμακευτικού Συλλόγου 
ΠΔ 446/88 (ΦΕΚ 206/16.9.88 ΤΑ), αποφασίζουμε: 

Εξαιρούμε από την εφαρμογή των διατάξεων του Ν. 1735/87 
την πλήρωση των παρακάτω θέσεων, στον Πανελλήνιο Φαρμακευ¬ 
τικό Σύλλογο, για την οποία δόθηκε η σχετική έγκριση του Πρωθυ¬ 
πουργού με την 56/26.8.91 απόφαση του Πρωθυπουργού προκει¬ 
μένου να αντιμετωπισθούν λειτουργικά προβλήματα του Συλλόγου 
ως εξής: 

1. Μιας (1) θέσης του Κλάδου ΠΕ Διοικητικού - Οικονομικού. 

2. Μιάς (1) θέσης του Κλάδου ΥΕ Βοηθητικού Προσωπικού 
(Κλητήρα). 

3. Μιάς (1) θέσης του Κλάδου ΥΕ Προσωπικού Καθαριότη¬ 
τας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 2 Απριλίου 1992 

ΟΙ ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΟΙΝΩΝΙΚΩΝ ΑΣΦΑΛΙΣΕΩΝ 

Σ. ΚΟΥΒΕΛΑΣ ΓΕΩΡΓ. ΣΟΥΡΛΑΣ 

Αριθ, Α3γ7Φ·15/13179 (9) 

Τροποποίηση της Α3γ/10263/7.9.91 Κοινής Υπουργικής Από¬ 
φασης (ΦΕΚ 877/τ.Β'/29.10.91). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 16 παρ. 1 του Ν. 1579/85. 

2. α) - Τις - Α3β/Φ.15/10.089/7.8.90 (ΦΕΚ 545/τ.Β7 
28.8.90) 

β) Α3β/Φ.15β/15570/13.12.90 (ΦΕΚ 83α/τ.Β·/90) 
γ) Α3β/Φ. 15/17883/27.12.90 (ΦΕΚ 839/τ.Β·/90) 
δ) Α3γ/10263/7.9.91 (ΦΕΚ 877/τ.Β'/29.10.91) Κοινές 
Υπουργικές Αποφάσεις. 

3. Το αρ. 4707/19.11.91 έγγραφο της Εκτελεστικής Επιτρο¬ 
πής του ΚΕΣΥ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Την αρ. Τ. 1660/1007556/116/0007/23.1.1992 ΦΕΚ 
31Β/24.1.92 Κοινή Απόφαση Πρωθυπουργού και Υφυπουργού 
Οικονομικών ανάθεση αρμοδιοτήτων Υπουργού Οικονομικών στον 
Υφυπουργό Οικονομικών, αποφασίζουμε: 

I. Αντικαθιστούμε τις παρ. 2, 6 της αρ. Α3γ/10263/7.9.91 
Κοινής Υπουργικής Απόφασης ΦΕΚ 877/τ.Β'/29.10.91 ως κα¬ 
τωτέρω: 

Παρ. 2. Σε περίπτωση επιπλοκών οι επιπλέον μέρες νοσηλείας, 
εκτός ΜΕΘ, θα κοστολογούνται σύμφωνα με τις ισχύουσες τιμές νο¬ 
σηλείας σε μονόκλινο θάλαμο ΒΑ θέσης. 

Παρ. 6. Το καθοριζόμενο τιμολόγιο νοσηλίων καρδιοχειρουργι¬ 
κών επεμβάσεων αποτελεί τιμή πακέτου. 

Η έννοια της τιμής πακέτου είναι η μέγιστη τιμή που δικαιολογεί¬ 
ται για καρδιοχειρουργική επέμβαση. Αν οι δαπάνες για φάρμακα 
και υλικά είναι μικρότερες, τότε το ποσό θα μειούται αναλόγως, 
πλην του κόστους νοσηλείας το οποίο θα παραμένει το αυτό, έστω 
και σε περίπτωση βραχύτερης νοσηλείας των δέκα ημερών. 

Οι επιμέρους δαπάνες θα αναλύονται και θα αποδεικνύονται για 
κάθε κατηγορία εξόδου, προκειμένου να γίνει εκκαθάριση και από¬ 
δοση λογαριασμού των σχετικών δαπανών. 

II. Κατά τα λοιπά ισχύει ως έχει η αρ. Α3γ/10263/7.9.91 
Κοινή Υπουργική Απόφαση. 


III. Η ισχύς της παρούσης άρχεται από την δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 23 Μαρτίου 1992 

ΟΙ ΥΠΟΥΡΓΟΙ 

1 ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ. ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Κ. ΓΙΑΤΡΑΚΟΣ Γ. ΤΟΥΡΛΑΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στην Υπουργική Απόφαση 324322/20.2.1992 «Λειτουργία 
Περιφερειακής Ανθαγοράς Αττικής», που δημοσιεύθηκε στο ΦΕΚ 
134/τ.Β/2.3.1992, επιφέρεται η εξής διόρθωση: 

Στην παράγρ. 1 του άρθρου 1 στην αρχή του δεύτερου στίχου η 
εσφαλμένη φράση «223904/8.4.1989 κοινή απόφαση» στην ορθή 
«223904/8.4.1985 κοινή απόφαση». 

(Από το Υπουργείο Γεωργίας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



